**Jyri Valtteri Ojantakanen** (s. 16. syyskuuta 2000 Helsinki) on suomalainen jääkiekkoilija, joka edustaa SM-liigajoukkue JYPiä. Hän on pelipaikaltaan vasen laitahyökkääjä. Ojantakanen laukoo oikealta.

Ura
---

### Seuraura

Ojantakanen on Jokereiden kasvatti. Kaudella 2015–2016 hän oli seuran C-nuorten paras maalintekijä sekä C-nuorten SM-karsinnoissa kymmenellä osumallaan Santeri Eskelisen kanssa että C-nuorten SM-sarjan runkosarjassa 15 osumallaan. Kaudella 2018–2019 Ojantakanen oli 15 osumallaan Jokereiden A-nuorten toiseksi paras maalintekijä Roope Hirvosen jälkeen. Hän edusti joukkuetta Junior Club World Cupissa vuosina 2017 ja 2018, joista jälkimmäisessä turnauksessa Ojantakanen oli Jokereiden paras pistemies ja maalintekijä tehoilla 5+2=7. Hän jakoi myös joukkueen sisäisen tehotilaston voiton Jesper Henrikssonin ja Viliam Čachon kanssa lukemalla +3.

Kaudeksi 2019–2020 Ojantakanen siirtyi Saimaan Pallon A-nuoriin. Hän oli joukkueen paras maalintekijä ja kolmanneksi paras pistemies tehoilla 25+13=38. Ojantakanen jakoi A-nuorten SM-liigan alku- ja runkosarjan yhteenlasketun maalipörssin seitsemännen sijan Tapparan Kasper Simontaipaleen ja Pelicansin Juuso Jämsenin kanssa. Hän debytoi SaiPan SM-liigajoukkueessa runkosarjan seitsemännellä kierroksella 28. syyskuuta 2019 Mikkelin Jukureita vastaan. Hänet merkittiin joukkueen kolmosketjun oikeaan laitaan Mikael Kurosen ja Tomi Leivon viereen. Ojantakanen sai ottelussa jääaikaa viisi minuuttia. Hän toimi myös SaiPan alivoiman sijaiskärsijänä Markus Kojon saamasta 2+10-minuutin käytösrangaistuksesta. Ojantakanen pelasi SM-liigassa kauden aikana kaikkiaan 14 runkosarjaottelua tehden yhden syöttöpisteen. Hän sai otteluistaan 13 tililleen kevätkaudella, kun SaiPa kärsi loukkaantumisista ja joukkueesta poistuivat John Persson, Teemu Ramstedt ja Emil Forslund. Ojantakanen pelasi kauden aikana myös yhdeksän ottelua lainalla Mestis-joukkue Imatran Ketterässä.

Maaliskuussa 2020 Ojantakanen teki SaiPan kanssa kaksivuotisen SM-liigasopimuksen. Kaudella 2020–2021 hän jäi vielä varsin pieneen rooliin ja Ojantakanen pelasi SM-liigassa 27 runkosarjaottelua tehden kolme maalia, jotka syntyivät kaikki runkosarjan viidellä viimeisellä kierroksella. Hän teki liigauransa avausmaalin viidenneksi viimeisellä kierroksella 3. huhtikuuta 2021 vieraissa Porin Ässiä vastaan. Ojantakanen pelasi ison osan kaudestaan vielä myös SaiPan U20-joukkueessa. Hän teki siellä runkosarjassa 19 ottelussa 16 maalia, joilla Ojantakanen jakoi joukkueen sisäisen maalipörssin toisen sijan Roni Karvisen kanssa edellään Niko Kautiainen. Hän voitti myös SaiPan sisäisen tehotilaston lukemalla +11.

Syyskuussa 2021 Ojantakanen teki SaiPan kanssa kaksivuotisen jatkosopimuksen. Kaudella 2021–2022 hän teki läpimurtonsa SM-liigassa ja Ojantakanen pelasi 59 runkosarjaottelua tehopistein 13+4=17. Hän oli SaiPan toiseksi paras maalintekijä Ville Petmanin jälkeen. Kaudella 2022–2023 hän oli tehoilla 20+3=23 sarjataulukossa viimeiseksi sijoittuneen SaiPan toiseksi paras maalintekijä Ville Meskasen jälkeen sekä kolmanneksi paras pistemies. Ojantakanen jakoi koko SM-liigan maalipörssin viidennen sijan Tapparan Niko Ojamäen, KooKoon Heikki Liedeksen ja HIFK:n Eetu Koivistoisen kanssa. Kaudella 2023–2024 hän teki liigauransa ensimmäisen kypärätempun runkosarjan toiseksi viimeisellä kierroksella 9. maaliskuuta 2024 Hämeenlinnan Pallokerhoa vastaan, kun SaiPa voitti ottelun lukemin 7–0. Ojantakasen kaksi jälkimmäistä maalia syntyivät ylivoimalla. Pertti Ahokas valitsi hänet ottelun Alumnien tähtien ykköstähdeksi. Ojantakanen oli lopulta 19 osumallaan SaiPan paras maalintekijä. Hän oli myös joukkueen ainoa kauden kaikki 60 runkosarjaottelua pelannut pelaaja.

Kaudeksi 2024–2025 Ojantakanen siirtyi kaksivuotisella sopimuksella JYPiin.

### Maajoukkueura

Ojantakanen on pelannut Suomen A-maajoukkueessa viisi ottelua ilman tehopisteitä. Hän teki A-maajoukkuedebyyttinsä Nordic Cupissa 13. huhtikuuta 2022 Odensessa Tanskaa vastaan. Ojantakanen merkittiin Suomen nelosketjun oikeaan laitaan Ville Petmanin sekä toisen debytantin, Juuso Könösen viereen.

Ojantakanen on pelannut myös neljä poikien maaottelua.

Muuta
-----

Ojantakanen on luonnehtinut itseään maalintekijäksi ja maininnut esikuvakseen Aleksandr Ovetškinin. Hän herrasti lapsena myös tennistä ja salibandya.

Ojantakasen isoveli Kasperi pelaa hyökkääjänä SM-liigajoukkue Porin Ässissä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Jokerit | A-SM | 34 | 9 | 7 | 16 | 6 | – | – | – | – | – |
| 2018–2019 | Jokerit | A-SM | 47 | 15 | 8 | 23 | 39 | – | – | – | – | – |
| 2019–2020 | SaiPa | A-SM | 36 | 25 | 13 | 38 | 51 | – | – | – | – | – |
|  | SaiPa | SM-liiga | 14 | 0 | 1 | 1 | 2 | – | – | – | – | – |
|  | Ketterä | Mestis | 9 | 1 | 1 | 2 | 0 | – | – | – | – | – |
| 2020–2021 | SaiPa | U20-SM | 19 | 16 | 7 | 23 | 4 | 1 | 1 | 2 | 3 | 0 |
|  | SaiPa | SM-liiga | 27 | 3 | 0 | 3 | 6 | – | – | – | – | – |
| 2021–2022 | SaiPa | SM-liiga | 59 | 13 | 4 | 17 | 10 | – | – | – | – | – |
| 2022–2023 | SaiPa | SM-liiga | 58 | 20 | 3 | 23 | 4 | – | – | – | – | – |
| 2023–2024 | SaiPa | SM-liiga | 60 | 19 | 4 | 23 | 10 | – | – | – | – | – |
| 5 kautta | yhteensä | SM-liiga | 218 | 56 | 12 | 68 | 32 | – | – | – | – | – |
| 1 kausi | yhteensä | Mestis | 9 | 1 | 1 | 2 | 0 | – | – | – | – | – |

Lähteet
-------

* Valtteri Ojantakanen The Internet Hockey Databasessa (englanniksi)
* Valtteri Ojantakanen Eurohockey-sivustolla (englanniksi)
* Valtteri Ojantakanen *Elite Prospects*. Everysport Media Group AB.  (englanniksi)

### Viitteet

1. ↑  Valtteri Ojantakanen saavuttaa tänään 200:n Liigan runkosarjaottelun rajapyykin. *instagram.com*. Liiga-SaiPa Oy. Viitattu 13.3.2024.
2. 1 2  Tilastot - Valtteri Ojantakanen *liiga.fi*. Jääkiekon SM-liiga Oy. Viitattu 13.3.2024.
3. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
4. 1 2 3 4 5  Valtteri Ojantakanen *Elite Prospects*. Everysport Media Group AB.  (englanniksi)
5. ↑  Elite Prospects - Jokerit U16 *eliteprospects.com*. Everysport Media Group AB. Viitattu 29.9.2019. (englanniksi)
6. ↑  Elite Prospects - Jokerit U20 *eliteprospects.com*. Everysport Media Group AB. Viitattu 29.9.2019. (englanniksi)
7. ↑  Elite Prospects - SaiPa U20 *eliteprospects.com*. Everysport Media Group. Viitattu 14.4.2020. (englanniksi)
8. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 14.4.2020. (englanniksi)
9. ↑  Saipa - Jukurit, 28.9.2019 *liiga.fi*.  28.9.2019. Jääkiekon SM-liiga Oy. Viitattu 29.9.2019.
10. ↑  Saipa - Jukurit, 28.9.2019 *liiga.fi*.  28.9.2019. Jääkiekon SM-liiga Oy. Viitattu 29.9.2019.
11. ↑  Saipa - Jukurit, 28.9.2019 *liiga.fi*.  28.9.2019. Jääkiekon SM-liiga Oy. Viitattu 29.9.2019.
12. ↑  Koski, Matti: Pelaaja-arviot 2019−20: Salon nousu maajoukkuerinkiin ja Záborskýn ryhdikäs kausi olivat alavireisen SaiPan valopilkut *Jatkoaika.com*.  23.3.2020. Jatkoaika r.y. Viitattu 14.4.2020.
13. ↑  Silvenoinen, Juha: SaiPa kiinnitti viisi nuorta lupausta jatkosopimuksiin – Markkaselle kolmen vuoden kiinnitys *Jatkoaika.com*.  2.3.2020. Jatkoaika r.y. Viitattu 2.3.2020.
14. ↑  Silventoinen, Juho: SaiPan pelaaja-arviot 2020−21: Záborský ja Westerholm kannattelivat, mutta jäivät vaille tulitukea *Jatkoaika.com*.  18.4.2021. Jatkoaika r.y. Viitattu 25.4.2021.
15. ↑  Ässät - Saipa, 3.4.2021 *liiga.fi*.  3.4.2021. Jääkiekon SM-liiga Oy. Viitattu 25.4.2021.
16. ↑  Elite Prospects - SaiPa U20 *eliteprospects.com*. Everysport Media Group AB. Viitattu 25.4.2021. (englanniksi)
17. ↑  Seppä, Lassi: SaiPa solmi jatkosopimukset yhteensä viiden pelaajan kanssa *Jatkoaika.com*.  28.9.2021. Jatkoaika r.y. Viitattu 28.9.2021.
18. ↑  Elite Prospects - SaiPa *eliteprospects.com*. Everysport Media Group AB. Viitattu 8.4.2022. (englanniksi)
19. ↑  Elite Prospects - SaiPa *eliteprospects.com*. Everysport Media Group AB. Viitattu 19.3.2023. (englanniksi)
20. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 19.3.2023. (englanniksi)
21. ↑  Saipa - HPK, 9.3.2024 *liiga.fi*.  9.3.2024. Jääkiekon SM-liiga Oy. Viitattu 10.3.2024.
22. ↑  Elite Prospects - SaiPa *eliteprospects.com*. Everysport Media Group AB. Viitattu 13.3.2024. (englanniksi)
23. ↑  Westerlund, Jenna: Valtteri Ojantakanen siirtyy JYP-paitaan *Jatkoaika.com*.  9.4.2024. Jatkoaika r.y. Viitattu 9.4.2024.
24. ↑  Tilanne 1.5.2022
25. ↑  Malmberg, Henna: Leijonat ja Tanska kaukaloon klo 20 - Suomen kentälliset - Suora lähetys TV5 ja Discovery+ *leijonat.fi*.  13.4.2022. Suomen Jääkiekkoliitto ry – Finlands Ishockeyförbund rf. Viitattu 3.5.2022.
26. ↑  Valtteri Ojantakanen lähtee kauteen innokkaana - "Koen olevani valmis ottamaan seuraavan askeleen urallani." *saipa.fi*.  28.9.2021. Liiga-SaiPa Oy. Viitattu 8.4.2022.
27. ↑  Kasperi Ojantakanen *Elite Prospects*. Everysport Media Group AB.  (englanniksi)

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta